stanford-oval/wikipedia huggingface dataset:
พระมหาคณาจารย์จีนธรรมสมาธิวัตร (โพธิ์แจ้ง)
ประวัติ > กำเนิด

พระมหาคณาจารย์จีนธรรมสมาธิวัตร มีนามเดิมว่าอึ้ง ธง เกิดในครอบครัวขุนนาง เมื่อวันที่ 16 เดือน 6 ปืขาล ตามปฏิทินจีน ตรงกับปี พ.ศ. 2444 เมืองแต้จิ๋ว มณฑลกวางตุ้ง ประเทศจีน บิดาของท่านถึงแก่กรรมตั้งแต่ท่านยังเยาว์ นางจางไทมารดาของท่านได้อบรมเลี้ยงดูท่านต่อมา เมื่อเรียนจบชั้นมัธยมศึกษา ท่านเข้ารับราชการเป็นทหาร คนสนิทของประธานาธิบดีเจียง ไคเชก ต่อมาท่านเกิดเบื่อหน่ายทางโลกจึงตัดสินใจออกจากราชการในปี พ.ศ. 2470  จากนั้นจึงตัดสินใจเดินทางมาศึกษาและปฏิบัติธรรมในประเทศไทย
ประวัติ > อุปสมบทและศึกษาพระธรรม

ท่านบรรพชาเมื่อวันที่ 16 มีนาคม พ.ศ. 2471 ณ สำนักสงฆ์ถ้ำประทุน (เช็งจุ้ยยี่) อำเภอพระพุทธบาท จังหวัดสระบุรี โดยมีพระอาจารย์หล่งง้วนได้เป็นพระอุปัชฌาย์ ได้รับฉายาว่า “โพธิ์แจ้ง” ท่านฝึกปฏิบัติกรรมฐานที่สำนักนั้นจนแตกฉาน และรักษาพระวินัยอย่างเคร่งครัด นอกจากนี้ยังช่วยรักษาประชาชนที่ป่วยไข้โดยใช้วิชาสมุนไพรตามที่เคยร่ำเรียนมา
พ.ศ. 2477 ท่านเดินทางไปประเทศจีน และได้อุปสมบทเมื่อวันที่ 8 พฤษภาคม ศกนั้น ณ วัดฮุ่ยกือยี่ มณฑลกังโซว มีพระคณาจารย์กวงย๊วกเป็นพระอุปัชฌาย์ ศึกษาพระปริยัติธรรมอยู่ 2 ปีจึงเดินทางกลับประเทศไทย
พ.ศ. 2484 ท่านเดินทางไปทิเบตเพื่อศึกษาวัชรยานกับนอรา รินโปเช (Nora Rinpoche) หรือ Gara Lama Sonam Rabten และได้รับอภิเษกเป็นวัชรธราจารย์ แล้วเดินทางกลับประเทศไทยในปี พ.ศ. 2490
พ.ศ. 2491 เดินทางไปประเทศจีนและศึกษาในนิกายวินัยกับพระปรมัตตาจารย์เมี่ยวยิ้ว ซึ่งเป็นสังฆปริณายกรูปที่ 18 และได้รับแต่งตั้งเป็นสังฆปริณายกรูปที่ 19 ของนิกาย แล้วเดินทางกลับไทยในปี พ.ศ. 2493
ประวัติ > มรณภาพ

พระมหาคณาจารย์จีนธรรมสมาธิวัตร อาพาธด้วยโรคโลหิตอุดตันในสมอง ถึงมรณภาพ ณ โรงพยาบาลธนบุรี เมื่อวันพฤหัสบดีที่ 25 กันยายน พ.ศ. 2529 เวลา 7.30 น. สิริอายุได้ 85 ปี 5 เดือน 11 วัน พรรษา 61 ได้รับพระราชทานโกศโถ ฉัตรเบญจาตั้งประดับ รับศพในพระบรมราชานุเคราะห์ 3 วัน มีพระพิธีธรรมสวดพระอภิธรรมกำหนด 3 คืน และบำเพ็ญพระราชกุศล 7 วันพระราชทาน ต่อมาวันเสาร์ที่ 20 ธันวาคม ศกนั้น พระบาทสมเด็จพระปรมินทรมหาภูมิพลอดุลยเดชโปรดเกล้าฯ พระราชทานเลื่อนชั้นเกียรติยศศพเป็นโกศแปดเหลี่ยม (เสมอพระราชาคณะเจ้าคณะรอง ชั้นหิรัณยบัฏ)
วันพุธที่ 24 ธันวาคม พ.ศ. 2529 เวลา 16.00 น. สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์ ไปพระราชทานดินบรรจุศพพระมหาคณาจารย์จีนธรรมสมาธิวัตร ณ สถูปเจดีย์วัดโพธิ์แมนคุณาราม
ตำแหน่ง

พ.ศ. 2491 สังฆปริณายกสำนักวินัย
พ.ศ. 2493 เจ้าอาวาสวัดโพธิ์เย็นและพระอุปัชฌาย์
พ.ศ. 2497 เจ้าอาวาสวัดมังกรกมลาวาสและเจ้าคณะใหญ่จีนนิกาย
พ.ศ. 2513 เจ้าอาวาสวัดโพธิ์แมนคุณาราม
พ.ศ. 2520 เจ้าอาวาสวัดโพธิ์ทัตตาราม
ลำดับสมณศักดิ์

พ.ศ. 2493 ได้รับสมณศักดิ์เป็น หลวงจีนธรรมรสจีนศาสน์ ปลัดซ้าย
พ.ศ. 2494 ได้เลื่อนสมณศักดิ์เป็น หลวงจีนคณาณัติจีนพรต ปลัดขวา
พ.ศ. 2497 ได้เลื่อนสมณศักดิ์เป็น พระอาจารย์จีนธรรมสมาธิวัตร เจ้าคณะใหญ่ฝ่ายจีนนิกาย
พ.ศ. 2507 ได้เลื่อนสมณศักดิ์เป็น พระคณาจารย์จีนธรรมสมาธิวัตร พุทธปริษัทจีนเนตา เจ้าคณะใหญ่ฝ่ายจีนนิกาย
พ.ศ. 2510 ได้เลื่อนสมณศักดิ์เป็น พระคณาจารย์จีนธรรมสมาธิวัตร พุทธปริษัทจีนเนตา สาธุชนธรรมประสิทธิ์ บรมนริศรานุวัตร เจ้าคณะใหญ่ฝ่ายจีนนิกาย
พ.ศ. 2513 ได้เลื่อนสมณศักดิ์เป็น พระคณาจารย์จีนธรรมสมาธิวัตร พุทธปริษัทจีนพิเนต วิเทศธรรมประสิทธิ์ บรมนริศรานุวัตร เจ้าคณะใหญ่ฝ่ายจีนนิกาย
พ.ศ. 2521 ได้เลื่อนสมณศักดิ์เป็น พระมหาคณาจารย์จีนธรรมสมาธิวัตร พุทธบริษัทจีนพิเนตุ วิเทศธรรมประสาท นวกิจพิลาสประยุกต์ ทำนุกจีนประชาวิสิฐ เจ้าคณะใหญ่จีนนิกาย
สรีระสังขารของพระมหาคณาจารย์จีนธรรมสมาธิวัตร (โพธิ์แจ้ง) ในวิหารบูรพาจารย์ วัดโพธิ์แมนคุณาราม
โรงเรียนวัดโพธิ์ศรีบรรจง

| โรงเรียนวัดโพธิ์ศรีบรรจง Wat Pho Sribanjong School> ข้อมูล |
| --- | --- |
ประเภท: โรงเรียนขยายโอกาสทางการศึกษา
คำขวัญ: มีวินัย ใฝ่ศึกษา จรรยางาม
สถาปนา: พ.ศ. 2514
ผู้อำนวยการ: นายวาทิน แก้วไธสง
เว็บไซต์: http://school.obec.go.th/posribanjong/posri.html
โรงเรียนวัดโพธิ์ศรีบรรจง เป็นโรงเรียนขยายโอกาสทางการศึกษา สังกัดสำนักงานคณะกรรมการการศึกษาขั้นพื้นฐาน ที่ตั้ง ตั้งอยู่ที่ หมู่ที่ 5 ตำบลตลาดไทร อำเภอชุมพวง จังหวัดนครราชสีมา เปิดทำการสอนตั้งแต่ระดับก่อนประถมศึกษา ถึงระดับชั้นมัธยมศึกษาตอนต้น
และในวันที่ 19 ธันวาคม 2539 สำนักงานการประถมศึกษาจังหวัดนครราชสีมา ได้ประกาศยุบโรงเรียนบ้านตูมหวาน สำนักงานการประถมศึกษาอำเภอชุมพวง 
ยุบรวมกับโรงเรียนวัดโพธิ์ศรีบรรจง มีเนื้อที่ทั้งสิ้น 25 ไร่ 86 ตารางวา แบ่งเป็น 2 แปลง คือ แปลงที่ 1 ตั้งอยู่หมู่ที่ 5 บ้านตาจง ตำบลตลาดไทร อำเภอชุมพวง จังหวัดนครราชสีมา เป็นที่ตั้งของโรงเรียน เนื้อที่ 10 ไร่ 1 งาน 99 ตารางวา แปลงที่ 2 ตั้งอยู่ที่บ้านตูมหวาน หมู่ที่ 10 ตำบลตลาดไทร อำเภอชุมพวง จังหวัดนครราชสีมา เนื้อที่ 14 ไร่ 2 งาน 87 ตารางวา
ขนาดและที่ตั้ง

โรงเรียนวัดโพธิ์ศรีบรรจง เป็นโรงเรียนขนาดกลาง ตั้งอยู่ที่บ้านตาจง หมู่ที่ 5 ตำบลตลาดไทร อำเภอชุมพวง จังหวัดนครราชสีมา หมู่บ้านในเขตบริการของโรงเรียน 3 หมู่บ้าน คือ บ้านตาจง บ้านโนนแดง และบ้านตูมหวาน
เพื่อนซื่อ ชื่อ มาริ

| เพื่อนซื่อ ชื่อ มาริ |
| --- | --- |
โปสเตอร์ภาพยนตร์
กำกับ: เรียวอิจิ อิโนมาตะ
เขียนบท: โคได ยามาดะ, ยูกิ คิโยโมโตะ, อาโกะ ทาคาฮาชิ
อำนวยการสร้าง: ฮิโตชิ เอนโดะ, ชิน โฮริกุจิ, ฮิซาชิ อุซุริ
ดนตรีประกอบ: โจ ฮิซาอิชิ
บริษัทผู้สร้าง: โตโฮ  
ผู้จัดจำหน่าย: โตโฮ
วันฉาย:   8 ธันวาคม ค.ศ. 2007 (2007-12-08) 
ความยาว: 124 นาที
ประเทศ: ญี่ปุ่น
ภาษา: ภาษาญี่ปุ่น
ทำเงิน: $30,183,621 (3.18 พันล้านเยน) 
เพื่อนซื่อ... ชื่อ มาริ (ญี่ปุ่น: マリと子犬の物語; โรมาจิ: Mari to Koinu no Monogatari) เป็นภาพยนตร์ญี่ปุ่นในปี 2007 กำกับโดย เรียวอิจิ อิโนมาตะ ออกฉายในโรงภาพยนตร์เมื่อวันที่ 8 ธันวาคม 2007 ภาพยนตร์เรื่องนี้มีเค้าโครงมาจากเรื่องจริงของเหตุการณ์แผ่นดินไหวในชูเอ็ตสึ พ.ศ. 2547
เนื้อเรื่อง

ภาพยนตร์เรื่องนี้ถูกดัดแปลงมาจากหนังสือ "Yamakoshi-mura no Mari to Sanbiki no Koinu" ต่อจากนั้นก็ได้มีการทำนิยายภาพชื่อ " Mari and the Three Puppies of Yamakoshi" และถูกนำมาสร้างเป็นภาพยนตร์ในเวลาต่อมา
ภาพยนตร์เรื่องนี้ถูกสร้างจากเค้าโครงเรื่องจริงของเหตุการณ์แผ่นดินไหวในชูเอ็ตสึ พ.ศ. 2547 กล่าวถึงการรอดชีวิตอย่างปาฏิหาริย์ของแม่สุนัขและลูกของมันเป็นเวลา 16 วันในหมู่บ้านที่ผู้คนอพยพออกไป แผ่นดินไหววัดความรุนแรงได้ถึงชินโดะระดับ7 เมืองยามาโกชิซึ่งมีชื่อเสียงอย่างมากในเรื่องการชนวัวได้รับความเสียหายอย่างรุนแรงจากแผ่นดินไหว หลังจากเกิดแผ่นดินไหวผู้คนถูกอพยพออกไปเพื่อความปลอดภัย เหลือแต่เพียงมาริและลูกของมันอีก 3 ตัว
นักแสดง

เออิจิโร่ ฟูนาโคชิ
อากิโกะ มัตสึโมโตะ
เรียวเฮ ฮิโรตะ
มาโอะ ซาซากิ
เคน อูซูอิ
ดูเพิ่ม

แผ่นดินไหวในชูเอ็ตสึ พ.ศ. 2547
สเลอ

| สเลอ (Slur) |
| --- | --- |
จากซ้ายไปขวา: เย่, บู้, เอม, เฮ้าส์
ข้อมูลพื้นฐาน
ที่เกิด: กรุงเทพ ประเทศไทย
แนวเพลง: อินดี้ร็อก, การาจร็อก, โพสต์พังก์, อัลเทอร์เนทีฟร็อก, ร็อกแอนด์โรล
ช่วงปี: 2547 - ปัจจุบัน
ค่ายเพลง: สมอลล์รูม

สมาชิก: จักรพันธ์ บุณยะมัต (เย่/เต้) ร้องนำ, กีต้าร์   สรศักดิ์ จันทรมัณฑนา (เฮ้าส์) กีต้าร์  ธนันต์ บุญญธนาภิวัฒน์ (บู้) เบส  ธิติพันธุ์ อนะวัชพงษ์ (เอม) กลอง

อดีตสมาชิก: ธีรวัต อุทัย (แบงค์) ทรัมเปต  อารักษ์ อมรศุภศิริ (เป้) กีต้าร์
สเลอ (Slur) วงดนตรีสัญชาติไทย การรวมตัวกันของ 5 หนุ่มที่มีใจรักในแนวเพลงสไตล์ “Rock N' Roll” โดยพวกเขาได้ผสมผสานความเป็น Rock และ Pop เข้าไว้ด้วยกันจนเกิดเป็นเพลงทางเลือกใหม่ที่ฟังง่าย ฟังสนุก และพ่วงความหฤหรรษ์ ด้วยการแทรกเสียงเครื่องเป่าทองเหลืองอย่าง “ทรัมเป็ต” เข้าไปไว้ในบทเพลงของพวกเขา เพื่อช่วยเพิ่มสีสัน ความสนุก และจังหวะที่ชวนให้ต้องขยับแข้งขยับขาเต้นรำเป็นอย่างยิ่ง บวกกับความตั้งใจจริงด้วยการ Produce เพลงของพวกเขาเองทั้งหมด ทั้งเนื้อร้อง ทำนอง เรียบเรียง ด้วยการแสดงสดแบบสุดมันส์ ปนความสนุกสนานของจังหวะดนตรีที่คึกคัก ชวนเต้นรำในสไตล์ ROCK N' ROLL จนเข้าตาถูกแนวทางของค่ายเพลงอย่าง สมอลล์รูม คว้ามาเป็นศิลปินในสังกัด ด้วยลีลา และภาพลักษณ์ที่สะดุดตา ทั้ง แนวทางงานเพลง บวกกับบุคลิกท่าทางในสไตล์ส่วนตัวของแต่ละคน ที่เรียกได้ว่าสุด ๆ แบบไม่ยอมใคร
ประวัติ

ในปี พ.ศ. 2548 เย่ นักร้องนำ และเอม มือกลอง ได้พบกันที่บ้านเพื่อนเพื่อเล่นดนตรี และได้ดูมิวสิกวิดีโอเพลง "Last Nite"  ของวง เดอะสโตรกส์ จากนั้นทั้งสองจึงตกลงทำเพลงที่ง่ายแต่เล่นเทคนิคเสียงมาก (music that very simple but requires a lot of effort on sound design) โดยตั้งชื่อโปรเจกว่า เดอะเซฟพาร์ ทั้งสองคนได้ทำดนตรีและวางจำหน่ายในงานแฟตเฟสติวัล ครั้งที่ 3 จำนวน 50 แผ่น ซึ่งขายหมด
ต่อมาเอมได้ชวนกาหลิบ เพื่อนสมัยมัธยมมาทำดนตรีด้วยกันโดยเป็นมือเบส กาหลิบได้แนะนำให้ทั้งสองได้รู้จักแบงค์ มือทรัมเปต ซึ่งได้เข้าเป็นสมาชิกของวงตามความสนใจของเย่ที่อยากมีเสียงทรัมเปตในเพลง เมื่อมีสมาชิกสี่คนแล้ว วงจึงทำเดโมเพื่อเล่นในคอนเสิร์ต ไลฟ์ อิน อะเดย์ จัดโดยนิตยสารอะเดย์ ซึ่งเป็นคอนเสิร์ตที่เปิดโอกาสให้วงดนตรีต่าง ๆ นอกกระแสหลักได้แสดงสดบนเวทีใหญ่ และมีการขายซีดีเดโมในงานด้วย โดยแบงค์เป็นผู้ตั้งชื่อวงเพื่อใช้บนปกซีดี ชื่อวงอิงจากคลาสทรัมเปตที่แบงค์เรียน และสอดคล้องกับคำในภาษาไทยที่แปลว่าคนที่ไม่ค่อยได้เรื่องราว วงมีโอกาสแสดงในไลฟ์ อิน อะเดย์ ครั้งที่ 2 แต่เกิดฝนตกทำให้ไม่สามารถแสดงได้ แต่อะเดย์ได้นำเพลงของวงซึ่งต่อมาชื่อว่า "A Day" รวมในอัลบั้มอะเดย์ 3 เพลงนี้จึงเป็นเพลงแรกของวงที่ได้วางจำหน่าย
จากนั้น เย่ได้พบกับเป้ที่ห้องซ้อมดนตรีแห่งหนึ่ง และได้ชวนเป้เข้าเป็นสมาชิกวง เมื่อเป้ฟังการซ้อมของวงที่บ้านกาหลิบ จึงตัดสินใจเป็นมือกีตาร์ของวง และวงได้ย้ายสถานที่ซ้อมมายังบ้านของเป้ ต่อมากาหลิบได้แยกตัวออกไปทำงาน และบู้ได้รับคัดเลือกเป็นมือเบสของวงแทนกาหลิบ วงที่มีสมาชิกห้าคนได้แสดงตามงานในมหาวิทยาลัยและงานดนตรีนอกกระแสหลักต่าง ๆ ควบคู่กับการทำเดโมเพลง พวกเขาได้ส่งเดโมเพลงไปตามค่ายเพลงต่าง ๆ รวมทั้งสมอลล์รูม แม้ในคราวแรกทางค่ายจะเห็นว่าเดโมเพลงที่เสลอส่งมานั้นมีจุดบกพร่องอยู่บ้าง แต่ทางวงก็ได้ส่งเดโมชุดที่สองไปอีก และในคราวนี้ทางค่ายได้ให้โอกาสวงในการร่วมทัวร์คอนเสิร์ตของค่าย วงเริ่มเป็นที่จับตามองในฐานะคลื่นลูกใหม่ของวงการเพลงนอกกระแสหลักของไทย
ต่อมา เสลอได้ออกอัลบั้มเต็มชุดแรก boo! เมื่อวันที่ 5 ตุลาคม พ.ศ. 2549 และวงเริ่มมีชื่อเสียงในวงกว้างนับต้งแต่บัดนั้น จากนั้นในต้นปี พ.ศ. 2551 วงได้รับเชิญจาก Noisedeluxe records ประเทศเยอรมัน ให้ไปแสดงคอนเสิร์ตและนำผลงานไปจำหน่าย และในช่วงปลายปีได้ออกอัลบั้มชุดที่สอง bum โดยมีสมาชิกเพียงสี่คน คือ เย่ เอม เป้ และบู้
ใน 2553 พวกเขาได้ออกอัลบั้มชุดที่ 3 ชื่อ บุ้ง (Slug) โดยในอัลบั้มนี้พวกเขาได้เพิ่มดนตรีอีเลคโทรนิคเขามา และเรียกมันว่าดนตรีแนว DANCE ROCK ซิงเกิ้ลแรกที่ปล่อยออกมาคือ เซโรงัง
เมื่อวันที่ 9 ธันวาคม 2554 ทางวงสเลอ และบริษัทสมอลล์รูม ได้ออกมาแถลงข่าวแล้วว่า เป้ ได้ออกมาจากวงแล้ว เนื่องจากเป้เอง มีงานถ่ายโฆษณา / ภาพยนตร์ / ละคร อย่างมากมาย ทำให้เวลากับวงสเลอนั้นไม่เท่ากัน จึงขอตัดสินใจลาออกจากวงดีกว่า จนกระทั่งล่าสุดทางวงสเลอได้ สรศักดิ์ จันทรมัณฑนา หรือ เฮ้าส์ มาเป็นมือกีต้าร์คนใหม่ของวง
ผลงาน > อัลบั้ม

| --- | --- |
 Boo! (พ.ศ. 2549) เธอรู้  โรคจิต  ไม่แน่นอน  คล้าย  ดวงอาทิตย์  Fashion design  ถ้าฝัน  ห้อง  Stop!  บันดาล  อุตุนิยม / เดิน ( Hidden Track ) Bum (พ.ศ. 2551) เธอไม่รู้ (She Don't Know)  ไม่ใส่ใจ (I Don't Care)  Magazine  ผู้ชาย (Gent)  กลีบกุหลาบ (Rose Petal)  Sky Line  Rock n' Roll Ban  คำถาม (Question)  Shock  Euro  โปร่ง (Acoustic) Boong (พ.ศ. 2553) ฮิตเหรอ  เซโรงัง  D.I.Y.  อุคริ จุ๊บุ๊ หุหุ  อ้วนเตี้ย (Feat. ดี้ Miraculous)  ว่าแล้ว  สก๊อตจุ๊บ (Feat. ตั๊ก บริบูรณ์)  คำที่พลาดไป  เยอะแยะ  ไม่ใช่มนุษย์:  SLUR Live session (พ.ศ. 2557) หากใจ | Heart Joy  HEYเธอ | hey! ther  ไม่เหมือน | unlike B (พ.ศ. 2558) Sentences / คำเหล่านั้นที่ทำให้ฉันสุขใจ  Heart Joy / หากใจ  Popular Vote / ป๊อปปูล่าโหวต  Or / หรือ  Tear / เพราะทุกครั้ง  Us / โลกสอง  Hey! Ther / Hey เธอ  Barking Dog / ดูหมา  Don't Leave / ไม่รับฝาก  With You / ด้วยกัน Bin (พ.ศ. 2561) อย่าหวัง  ภาพเก่า  โลกสวย  แค่ฉัน  หักหลัง  ความลับ  หมาใน  ส่งรถ  หลง  เดี๋ยวรู้ 6lur (พ.ศ. 2567) วงกต | Maze  สายไป | Too late  ดึง | Tension  อธิบาย | Clear  จาง | Jang  แซง | Race  ในตอนที่มันเกิด | Meanwhile  เลเวล 8 | Level 8  ปอด | Respirator  ขอบคุณ | Thanks  ร้อง | Scream
ผลงาน > อัลบั้มพิเศษ > B-side (พ.ศ. 2550)

ร้าย (Cruel)
สมาย (Smile)
ผลงาน > อัลบั้มรวมเพลง และผลงานอื่น ๆ

เพลง A Day (Demo) จากอัลบั้ม A Day Album 3
เพลง โรคจิต (Acoustic Version) จากอัลบั้ม Another Sound In The Room
เพลง Psypho Lunatic (โรคจิต English version) จากอัลบั้ม Smallworld 002 - Radioactive The Future Is Here
เพลง ด้วยรักและผูกพัน (ต้นฉบับโดย ธงไชย แมคอินไตย) จากอัลบั้ม Sanamluang Connects Part 03และ Sanamluang Connects Selected สังกัด สนามหลวงการดนตรี
เพลง หนุ่มสุพรรณ (ประกอบละครชุด คาราบาว เดอะซีรีส์)
ผลงาน > ซิงเกิ้ล

เพราะทุกครั้ง | Tears (พ.ศ. 2558)
ดูหมา | Barking Dog (พ.ศ. 2558)
Popular Vote (พ.ศ. 2558)
จาง | Jang (พ.ศ. 2563)
ขอบคุณ | Thanks (พ.ศ.2564)
แซง | Race (พ.ศ.2566)
อธิบาย | Clear (พ.ศ.2566)
สายไป | Too Late (พ.ศ.2566)
วงกต | Maze (พ.ศ.2567)
ในตอนที่มันเกิด | Meanwhile (พ.ศ.2567)
ดึง | Tension (พ.ศ.2567)
ร้อง | Scream (พ.ศ.2567)
ผลงาน > คอนเสิร์ต

SLUR Reunion Concert (พ.ศ. 2566)
ผลงาน > รางวัล และผลงานอื่น ๆ

อัลบั้มแรก Boo รับรางวัลงาน Fat Award
อัลบั้มแรก ได้รางวัลแฟต 3 รางวัล
รางวัลศิลปินหน้าใหม่ยอดนิยม
รางวัลอัลบั้มยอดนิยม
รางวัลโหลดออฟเดอะริง
อัลบั้มบู้วางจำหน่ายที่เยอรมัน เสลอ ไปทัวร์คอนเสิร์ตที่เยอรมัน 7 เมือง
โชว์คอนเสิร์ตงานประชุมนานาชาติที่ฮ่องกง
ออกอัลบั้มที่ 2 Bum
อัลบั้มที่ 3 Boong
อัลบั้มที่ 4 B
อัลบั้มที่ 5 Bin
ข้อมูลเพิ่มเติม

อารักษ์ อมรศุภศิริ ได้รับเลือกเป็น 1 ใน 50 หนุ่มโสดในฝัน ประจำปี 2550 จัดโดยนิตยสารคลีโอ นอกจากนี้ ยังแสดงนำในภาพยนตร์ บอดี้ ศพ#19 , รักlสามlเศร้า ,ความจำสั้น แต่รักฉันยาว ,เฉือน ,สุดเขตสเลดเป็ด ,บางกอกกังฟู ,30+ โสด On Sale อีกด้วย
เสลอได้ร่วมแสดงในละครเรื่อง แจ๋วใจร้ายกับคุณชายเทวดา และภาพยนตร์เรื่อง "รักlสามlเศร้า" โดยเป้ อารักษ์รับบทพระเอก และสมาชิกคนอื่น ๆ แสดงเป็นเพื่อนที่เล่นดนตรีร่วมกับเป้
เป้ บู้ และ เอม ได้รวมตัวกับ ปุ๋ย นักร้องหญิงอีกคน ในนามของ OnOfOn ทำ coverเพลง Samba Parade ของ flipper's guitar ไว้ใน Smallroom 006 - flipper's players
บู้ชอบอ่านคุโรมาตี้ โรงเรียนคนบวม ซึ่งการอ่านการ์ตูนก็เป็นกิจกรรมยามว่างของบู้ด้วย
เอมไม่เล่นกีฬา
ฮีโร่ของเอม คือ แบคทีเรีย สเตบโต ค็อกคัส ไทป์บี เจนเนอเรชั่น 3
เฮ้าส์ไม่ชอบสัตว์เลย
เพลง ไม่แน่นอน ได้อยู่ในละครมือปราบข้าวสารเสก
แหล่งข้อมูลอื่น

Myspace วงเสลอ
Facebook วงเสลอ
เว็บไซต์สังกัด สมอลล์รูม
เว็บบอร์ดวงเสลอ
บทสัมภาษณ์วงเสลอ เก็บถาวร 2008-05-25 ที่ เวย์แบ็กแมชชีน
ผีสามบาท

| ผีสามบาท |
| --- | --- |

กำกับ: พิสุทธิ์ แพร่แสงเอี่ยม ออกไซด์ แปงชุน
เขียนบท: บทประพันธ์:  มนัส จรรยงค์ บทภาพยนตร์:  พิสุทธิ์ แพร่แสงเอี่ยม สมภพ ผูกพันน้อย
อำนวยการสร้าง:  ราเชนทร์ ลิ้มตระกูล
นักแสดงนำ: พิมพ์ศิริ พิมพ์ศรี เบญจพล เชยอรุณ ปราโมทย์ แสงศร พีท ทองเจือ กัลยณัฐ สีบุญเรือง โกวิทย์ วัฒนกุล ดาหวัน สิงห์วี สุเชาว์ พงษ์วิไล ดวงชีวัน โกมลเสน
ผู้จัดจำหน่าย: อาวอง
วันฉาย: 21 ธันวาคม พ.ศ. 2544
ความยาว: 130 นาที
ประเทศ: ประเทศไทย
ภาษา: ภาษาไทย
ทำเงิน: 90 ล้านบาท
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
ผีสามบาท (อังกฤษ: Bangkok Haunted) ภาพยนตร์ไทยในปลายปี พ.ศ. 2544 เป็นภาพยนตร์ประเภทผีและสยองขวัญ นำแสดงโดย พิมพ์ศิริ พิมพ์ศรี, เบญจพล เชยอรุณ, ปราโมทย์ แสงศร, พีท ทองเจือ, โกวิทย์ วัฒนกุล, ดาหวัน สิงห์วี, สุเชาว์ พงษ์วิไล, ดวงชีวัน โกมลเสน, กัลยณัฐ สีบุญเรือง บทภาพยนตร์ดัดแปลงจากเรื่องสั้นของ มนัส จรรยงค์ กำกับการแสดงโดย พิสุทธิ์ แพร่แสงเอี่ยม และ ออกไซด์ แปงชุน
เรื่องย่อ

ผีสามบาทแบ่งออกได้เป็น 3 เรื่อง ดังนี้
ท่อนแขนนางรำ
โหงด (ปราโมทย์ แสงศร) ชายหน้าตาอัปลักษณ์คนหนึ่งแอบหลงรัก ผกา (พิมพ์ศิริ พิมพ์ศรี) ซึ่งเป็นนางรำยิ่งชีวิต หากแต่เมื่อผกามีชายอื่นมาติดพันจนถึงขั้นหมั้นหมาย เขาจึงทำการตัดแขนเธอนำไปซ่อนไว้ในกลอง   และลอกผิวหนังทำเป็นหนังกลอง     หากเรื่องราวไม่จบเพียงแค่นั้น เมื่อวิญญาณของเธอยังวนเวียนผูกพันข้ามมาถึงปัจจุบันพร้อมกับกลองใบนั้น
กรุงเทพฯ ในปี พ.ศ. 2544 เจี๊ยบ (พิมพ์ศิริ พิมพ์ศรี) หญิงสาวนักค้าและสะสมวัตถุโบราณ ได้รับกลองโบราณ อายุ 70 ปีใบหนึ่งมาโดยบังเอิญ สิ่งที่ตามมาด้วยคือความฝันอันแปลกประหลาด และเสียงร้องคร่ำครวญของผู้หญิงคนหนึ่งในยามค่ำคืน เจี๊ยบสงสัยว่า สาเหตุของเรื่องแปลก ๆ ทั้งหมดน่าจะมาจากกลอง จึงเริ่มต้นค้นคว้าหาที่มาของกลอง และทำให้เธอได้รู้ความจริงอันเจ็บปวดที่เกิดขึ้นและเคยผูกพันกับเธอมาก่อน เมื่อเกือบ 70 ปีที่แล้ว
น้ำมันพราย
แพน (ดาหวัน สิงห์วี) หญิงสาววัยเบญจเพส ใช้ชีวิตอย่างโดดเดี่ยวและอ้างว้าง เหมือนคนเมืองทั่วไปอีกหลายล้านคนในกรุงเทพฯ แพนกำลังแสวงหาความรักจากผู้ชาย ที่สามารถพาเธอให้หลุดจากโลกที่น่าเบื่อนี้ไปสู่วันใหม่ที่ดีกว่าของชีวิต แล้ววันหนึ่งเธอก็ได้พบกับทางลัด เมื่อเพื่อนใหม่คนหนึ่งแนะนำให้เธอใช้น้ำมันพราย ของที่ได้จากการทำพิธีกรรมลี้ลับทางไสยศาสตร์ โดยพวกหมอผี แพนใช้น้ำมันพราย เพื่อทำเสน่ห์ให้ผู้ชายที่เคยมองผ่านเธอหันกลับมาหลงใหล และตกเป็นทาสของเธอ โดยที่เธอไม่รู้เลยว่า มันไม่ต่างไปจากยาเสพย์ติด ที่มีทั้งคุณและโทษ เมื่อเธอเริ่มใช้มันมากขึ้นจนสุดท้ายคนที่จะกลายเป็นเหยื่อ ก็คือ ตัวเธอเอง
จองเวร
กันยา (กัลยณัฐ สีบุญเรือง) หญิงสาวคนหนึ่งผูกคอตายที่อะพาร์ตเมนต์แห่งหนึ่ง รูปการณ์ดูเหมือนว่าเธอจะฆ่าตัวตาย แต่ นพ (พีท ทองเจือ) นายตำรวจหนุ่มอนาคตไกลกลับไม่เชื่อเช่นนั้น เขาเชื่อว่ามันมีเงื่อนงำอะไรอยู่เบื้องหลัง ถึงแม้ผู้บังคับบัญชา (สุเชาว์ พงษ์วิไล) จะไม่ใส่ใจ จึงสืบหาประวัติของเธอ และก็เริ่มได้รู้เรื่องราวชีวิตที่เต็มไปด้วยความเจ็บปวดของเธอ ในขณะเดียวกันนพก็รู้สึกได้ว่า วิญญาณของกันยา ยังวนเวียนอยู่รอบ ๆ ตัวเขา เพื่อชี้ทางและพยายามบอกอะไรบางอย่างแก่เขา เพื่อแกะปมปริศนาการตายของเธอ ก่อนที่นพจะได้พบกับความจริงที่เขาคาดไม่ถึงในท้ายที่สุด
เบื้องหลังและคำวิจารณ์

ผีสามบาท เป็นผลงานภาพยนตร์ที่สร้างโดย บริษัท อาวอง ในเครือของอาร์.เอส.ฟิล์ม ออกฉายในปลายปี พ.ศ. 2544 โดยแบ่งเรื่องราวออกเป็น 3 องก์ หรือ 3 ตอนใหญ่ ๆ บทภาพยนตร์ดัดแปลงมาจากเรื่องสั้นแนวสยองขวัญของ มนัส จรรยงค์ นักเขียนในอดีตผู้ได้รับฉายาว่า "ราชาเรื่องสั้นของเมืองไทย"
กำกับการแสดง 2 ตอนแรก โดย พิสุทธิ์ แพร่แสงเอี่ยม และในตอนสุดท้าย  กำกับโดย ออกไซด์ แปงชุน ผู้กำกับชาวฮ่องกงที่เคยมีผลงานการกำกับภาพยนตร์ไทยมาแล้วในปี พ.ศ. 2540 จากเรื่อง ท้าฟ้าลิขิต
ผีสามบาท นับเป็นภาพยนตร์ไทยแนวสยองขวัญเรื่องแรกที่แบ่งเนื้อหาในเรื่องออกเป็นตอน ๆ ซึ่งต่อมาในภายหลังได้มีภาพยนตร์ไทยในแนวเดียวกันนี้อีกหลายเรื่อง อาทิ อารมณ์ อาถรรพณ์ อาฆาต (พ.ศ. 2545), หลอน (พ.ศ. 2546), สี่แพร่ง (พ.ศ. 2551), ห้าแพร่ง (พ.ศ. 2552), ตายโหง (พ.ศ. 2553), ตีสาม 3D (พ.ศ. 2555) เป็นต้น
ในเว็บไซต์IMDbได้ให้คะแนนภาพยนตร์เรื่องนี้ไปเพียงแค่ 5.3 ดาวเท่านั้น จากทั้งหมด 10 ดาว
ในปี พ.ศ. 2546 มีข่าวว่า ราเชนทร์ ลิ้มตระกูล ผู้อำนวยการสร้างจะทำการสร้างต่อเป็นภาคที่ 2 แต่จนถึงปัจจุบันนี้ ก็ไม่มีการสร้างและฉายออกมาแต่อย่างใด
แหล่งข้อมูลอื่น

ผีสามบาท (2544)
ข้อมูลจากIMDb
ข้อมูลจากสยามโซน
ผีสามบาทเก็บถาวร 2010-02-11 ที่ เวย์แบ็กแมชชีน ดูภาพยนตร์ทั้งหมดจากเอ็มไทย
ไอโฟน 15

| --- | --- |

ไอโฟน 15 สีน้ำเงิน
ตราสินค้า: แอปเปิล
ผู้พัฒนา: ฟ็อกซ์คอนน์
ผู้ผลิต: ฟ็อกซ์คอนน์
สโลแกน: กล้องใหม่ ดีไซน์ใหม่ รักครั้งใหม่ (New camera. New design. Newphoria.)
รุ่นที่: 17
เครือข่ายที่รองรับ: 3จี, 4จี, จีG แอลทีอี, 5จี เอ็นอาร์
เปิดตัวครั้งแรก: 22 กันยายน 2023; 12 เดือนก่อน (2023-09-22)
ขายในประเทศ: 22 กันยายน 2023; 12 เดือนก่อน (2023-09-22)
รุ่นก่อนหน้า: ไอโฟน 14 / ไอโฟน 14 พลัส
รูปแบบ: 15: สมาร์ทโฟน 15 พลัส: แฟบเล็ต
ลักษณะการออกแบบ: กระดาน
ขนาด: 15:   สูง 5.81 in (148 mm)  กว้าง 2.82 in (72 mm)  ลึก 0.31 in (7.9 mm)  15 พลัส:   สูง 6.33 in (161 mm)  กว้าง 3.06 in (78 mm)  ลึก 0.31 in (7.9 mm) 
น้ำหนัก: 15: 6.02 oz (171 g) 15 พลัส: 7.09 oz (201 g)
ระบบปฏิบัติการ: ต้นฉบับ: iOS 17.0
ระบบบนชิป: Apple A16 Bionic
หน่วยความจำ: 128 GB, 256 GB, 512 GB, 1 TB
การป้อนข้อมูล: จอสัมผัสมัลติทัช
จอแสดงผล: 15: 6.1 in (150 mm) Super Retina XDR: ความละเอียด 2556x1179 พิกเซล 15 พลัส: 6.7 in (170 mm) Super Retina XDR: ความละเอียด 2796x1290 พิกเซล
กล้องหลัง: ระบบกล้องคู่ (48 MP และ 12 MP)
การเชื่อมต่อ: ขั้วต่อ USB-C (พร้อมความเร็วในการถ่ายโอน USB 2.0 และวิดีโอส่งออก DisplayPort), Wi-Fi 6 (802.11ax (a/b/g/n/ac)) dual-band, Bluetooth 5.3 (A2DP, LE), Ultra-wideband (UWB)
ไอโฟน 15 และ ไอโฟน 15 พลัส เป็นสมาร์ทโฟนได้รับการออกแบบและบริษัทแอปเปิล ซึ่งเป็นไอโฟนรุ่นที่ 17 ต่อจากไอโฟน 14 เปิดตัวเมื่อวันที่ 12 กันยายน พ.ศ. 2566 พร้อมด้วย ไอโฟน 15 โปร และไอโฟน 15 โปร แม็กซ์
ประวัติ

ในปี พ.ศ. 2564 คณะกรรมาธิการยุโรป พิจารณาให้อุปกรณ์อิเล็กทรอนิกส์ทั้งหมดที่วางจำหน่ายในเขตสหภาพยุโรปเปลี่ยนมาใช้พอร์ตยูเอสบี-ซี ซึ่งรวมถึงไอโฟนด้วย มีการวิเคราะห์ว่าแอปเปิลจะเลิกใช้พอร์ตไลต์นิงในอีกสองปีถัดจากนั้น มีการออกข้อบังคับจากการพิจารณาดังกล่าวในปี พ.ศ. 2565 ซึ่งแอปเปิลตอบรับข้อบังคับดังกล่าว
ข้อมูลจำเพาะ > ฮาร์ดแวร์ > การออกแบบ

ไอโฟน 15 และ ไอโฟน 15 พลัส จะมีสีฟ้า สีชมพู สีเหลือง สีเขียว และสีดำ
| สี | ชื่อ |
| --- | --- |
: น้ำเงิน
: ชมพู
: เหลือง
: เขียว
: ดำ
ข้อมูลจำเพาะ > ซอฟต์แวร์

ไอโฟน 15 และ ไอโฟน 15 พลัส จะเปิดตัวพร้อมกับไอโอเอส 17 และมีไดนามิกไอส์แลนด์เป็นหนึ่งในฟีเจอร์ด้วย
ละออง ติยะไพรัช

| ละออง ติยะไพรัชม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดเชียงราย
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
ก่อนหน้า: ยงยุทธ ติยะไพรัช
ถัดไป: ปิยะรัฐชย์ ติยะไพรัช
 
ข้อมูลส่วนบุคคล
เกิด: 11 ธันวาคม พ.ศ. 2505 (61 ปี) อำเภอแม่จัน จังหวัดเชียงราย ประเทศไทย
พรรคการเมือง: เพื่อไทย (2551–ปัจจุบัน)

ละออง ติยะไพรัช (เกิด 11 ธันวาคม พ.ศ. 2505) เป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย เป็นอดีตรองเลขาธิการพรรคเพื่อไทย และอดีตสมาชิกสภาผู้แทนราษฎรจังหวัดเชียงราย
ประวัติ

ละออง ติยะไพรัช เกิดเมื่อวันที่ 11 ธันวาคม พ.ศ. 2505 เป็นบุตรของนายแต้ซ้ง และนางจม แซ่เตีย มีพี่ 3 คน อาทิ นางบุศริณธญ์ วรพัฒนานันท์ อดีตสมาชิกวุฒิสภา และนายยงยุทธ ติยะไพรัช อดีตประธานสภาผู้แทนราษฎร ละอองสำเร็จการศึกษาระดับปริญญาตรี บัญชี มหาวิทยาลัยหอการค้าไทย และปริญญาโท รัฐประศาสนศาสตร์ สถาบันบัณฑิตพัฒนบริหารศาสตร์ ปัจจุบันมีสถานะโสด
งานการเมือง

ลงสมัครรับเลือกตั้งเป็นครั้งแรกในปี พ.ศ. 2548 สังกัดพรรคไทยรักไทย และได้รับการเลือกตั้ง ต่อมา พ.ศ. 2550 ลงสมัครในนามพรรคพลังประชาชน แต่ภายหลังคณะกรรมการการเลือกตั้งตัดสินให้ใบเหลือง เลือกตั้งใหม่ นางสาวละอองได้รับเลือกอีกครั้ง ชนะคู่แข่งกว่า 5 หมื่นคะแนน พ.ศ. 2554 ลงสมัครและได้รับเลือกตั้งในนามพรรคเพื่อไทย
อนึ่ง ก่อนการลงสมัครรับเลือกตั้งในครั้งแรก พ.ศ. 2548 นางสาวละอองเคยดำเนินงานทางการเมืองโดยเป็นหัวหน้าคณะทำงานในพื้นที่ของยงยุทธ ติยะไพรัช พี่ชาย
งานการเมือง > สมาชิกสภาผู้แทนราษฎร

ละออง ติยะไพรัช ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงราย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงราย สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคเพื่อไทย (เลื่อนแทน)
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นางสาวละออง ติยะไพรัช เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางสาวละออง ติยะไพรัช[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางสาวละออง ติยะไพรัช), ศูนย์ข้อมูลนักการเมืองไทย
นารูโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย

| นารูโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย |
| --- | --- |

กำกับ: ฮาจิเมะ คาเมกาคิ
เขียนบท: จุนกิ ทาเคงามิ
นักแสดงนำ: ญี่ปุ่น: จุนโกะ ทาเคยูชิ ชิเอะ นากามูระ โคอิชิ โทชิกะ โยอิจิ มาสึคาวะ
ดนตรีประกอบ: ทาสึฮารุ ทาเคนาชิ
ผู้จัดจำหน่าย:  TOHO  โรส วิดีโอ
วันฉาย:  4 สิงหาคม พ.ศ. 2550
ความยาว: 94 นาที
ประเทศ:  ญี่ปุ่น
ภาษา: ญี่ปุ่น
ทุนสร้าง: 29 ล้านดอลลาร์สหรัฐ
ก่อนหน้านี้: นารูโตะ เดอะมูฟวี่ เกาะเสี้ยวจันทรา
ต่อจากนี้: นารูโตะ ตำนานวายุสลาตัน เดอะมูฟวี่ ศึกสายสัมพันธ์
นารูโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย (ญี่ปุ่น: Naruto: Shippūden: the Movie; โรมาจิ: 劇場版NARUTO−ナルト− 疾風伝; ทับศัพท์: เกคิโจะบัน นารูโตะ ชิปปูเดน) เป็นการ์ตูนภาคพิเศษตอนที่ 4 ของเรื่อง นินจาคาถาโอ้โฮเฮะ กำกับโดย ฮาจิเมะ คาเมกาคิ และเขียนบทโดย จุนกิ ทาเคงามิ วางจำหน่ายในรูปแบบดีวีดี ในประเทศญี่ปุ่นเมื่อวันที่ 23 เมษายน พ.ศ. 2551
ลิขสิทธิ์ในประเทศไทยโดย โรส วิดีโอ เริ่มเผยแพร่เมื่อวันที่ 3 ธันวาคม พ.ศ. 2552
เรื่องราว

เรื่องราวในภาคนี้คือ ทีม 7 ซึ่งประกอบด้วย เนจิ (หัวหน้าทีม), ลี (มาแทนซาสึเกะ), ซากุระ และนารูโตะ ต้องออกเดินทางไปคุ้มกันมิโกะสาวชื่อชิออน เพื่อพาไปปิดผนึกปิศาจโมเรียวที่ฟื้นคืนชีพขึ้นมา และชิออนยังได้ทำนายไว้ว่า นารูโตะ จะต้องตายจากการที่เอาชีวิตมาปกป้องตนเนื่องจากถูกโมเรียวฆ่าเมื่อนารูโตะรู้จึงคิดที่จะเปลี่ยนชะตากรรมตัวเอง แล้วนารูโตะก็ได้ปกป้องชิออนจนสำเร็จ ซึ่งแท้ที่จริงแล้ว ภาพที่ชิออนเห็นว่านารูโตะจะตอนนั้นเป็นเพียงร่างแยกของนารูโตะ
แหล่งข้อมูลอื่น

นารูโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย  ที่เครือข่ายข่าวอนิเมะ